[{"text_idx": "#000022", "text": "tuag at arholiadau ceffylau galwedigaethol"}, {"text_idx": "#000023", "text": "ar gyfer arholiadau Cymdeithas Ceffylau Prydain"}, {"text_idx": "#000025", "text": "Mae\u2019r berthynas rhwng ceffyl a bod dynol yn cael ei ystyried fwyfwy yn ganolog i ddatblygiad y diwydiant marchogaeth - ac mae\u2019r radd hon yn un o nifer dethol iawn yn y DU sydd yn canolbwyntio ar hyn."}, {"text_idx": "#000029", "text": "Hyfforddiant rhad ac am ddim ochr yn ochr a\u0302\u2019ch gradd a \u00a3100 tuag at gost cymwysterau Cymdeithas Ceffylau Prydain.\nCymhwyso egwyddorion gwyddonol newydd a chyfredol i reoli a hyfforddi ceffylau, gan ganolbwyntio ar les anifeiliaid.\nAstudio yn ein campws gwledig yn Llaneurgain yng nghefn gwlad drawiadol Gogledd Cymru, gyda dysgu ymarferol yn Bridfa Clwyd, Owrtyn, y ddau yn darparu mynediad at gyfleusterau marchogaeth rhagorol, yn ogystal a\u0302 defnyddio amwynderau ar y campws yn Wrecsam.\nCael mantais yn y farchnad swyddi drwy gael profiad yn y diwydiant o leoliadau gwaith, ymweliadau addysgol a siaradwyr gwadd.\n*Mae'r cwrs hwn mewn maes pwnc a raddiwyd yn 1af yn y DU o ran boddhad myfyrwyr yn nhablau cynghrair pwnc Amaeth & Choedwigaeth y Complete University Guide 2022."}, {"text_idx": "#000033", "text": "Yn ystod lefel 4 bydd myfyrwyr yn cyfuno theori ac ymarfer. Byddant yn archwilio ymddygiad ceffylau a sut mae ceffylau yn dysgu. Byddant yn cwestiynu moeseg ein diwydiant ac ennill y sgiliau ymarferol angenrheidiol ar gyfer eu gyrfa i\u2019r dyfodol. Bydd myfyrwyr yn cwblhau lleoliad gwaith, a hyd yn oed ar ddechrau eu gyrfa academaidd bydd gofyn iddynt ganolbwyntio ar eu llwybr gyrfa."}, {"text_idx": "#000035", "text": "Mae lefel 5 yn gyfle i fyfyrwyr adeiladu ar bynciau blaenorol a rhoi eu dysgu ar waith. Byddant yn archwilio effeithiau rheoli a hyfforddi ceffylau drwy astudio anatomeg, ffisioleg a ffitrwydd. Byddant yn archwilio deiet y ceffyl a hefyd sut mae ceffylau yn dysgu. Mae sgiliau academaidd yn cael eu datblygu yn ystod y flwyddyn hon drwy ddechrau\u2019r broses ymchwil."}, {"text_idx": "#000037", "text": "Mae\u2019r flwyddyn olaf yn gyfle i fyfyrwyr gwblhau eu darn unigryw eu hunain o ymchwil, gan eu galluogi i ganolbwyntio ar destun o\u2019u dewis. Mae atgenhedliad ceffylau a rheoli stoc ifanc hefyd yn cael sylw, ynghyd a\u0302 dulliau o addasu ymddygiad. Mae datblygiad gyrfaol hefyd yn thema ganolog, ac mae disgwyl i fyfyrwyr gwblhau gweithgareddau datblygiad proffesiynol ychwanegol ochr yn ochr a\u0302'u gradd i wella eu cyfleoedd i gael gwaith."}, {"text_idx": "#000038", "text": "Atgenhedliad Ceffylau a Rheoli Stoc Ifanc: Bydd myfyrwyr yn archwilio anatomeg a ffisioleg atgenhedlu yn y gaseg a\u2019r stalwyn ac yn archwilio effaith technegau atgenhedlu modern ar lwyddiant atgenhedlu. Bydd dulliau o drin a hyfforddi ceffylau ifanc hefyd yn cael eu cynnwys.\nSgiliau Ymchwil Cymhwysol a Datblygiad Proffesiynol: Nod y modiwl yw arfogi myfyrwyr gyda\u2019r sgiliau i werthuso dyluniad ymchwil yn feirniadol fel sy\u2019n berthnasol i wyddor a rheoli lles ceffylau, a dethol a chyfiawnhau dulliau priodol o gasglu a dadansoddi data, ac adlewyrchu ar ddatblygiad personol dros gyfnod y rhaglen o astudiaeth mewn paratoad ar gyfer gwaith yn y dyfodol. Bydd myfyrwyr yn astudio prosesau ymchwil, a dadansoddiad ystadegol sydd yn berthnasol i\u2019w maes astudiaeth. Byddant hefyd yn edrych ar sut i ddefnyddio\u2019r pecyn ystadegol SPSS.\nProsiect Ymchwil: Nod y modiwl hwn yw sicrhau bod myfyrwyr yn gallu gwerthuso ymchwil yn feirniadol a bydd yn arwain myfyrwyr at gwblhau astudiaeth seiliedig ar ymchwil mewn maes arbenigol sy\u2019n ymwneud a\u0302 gwyddor a rheoli lles ceffylau.\nAddasu Ymddygiad Anifeiliaid: Nod y modiwl hwn yw datblygu ymwybyddiaeth myfyrwyr o\u2019r angen am ymagwedd systematig at ddeall achoseg problemau ymddygiad a welir mewn ceffylau. Bydd yn ymestyn eu dealltwriaeth o sut i ddadansoddi problemau ymddygiad mewn ceffylau a gwerthfawrogi cyfyngiadau technegau diagnostig perthnasol. Bydd hefyd yn gyfle iddynt ddatblygu\u2019r sgiliau perthnasol i awgrymu atebion priodol i broblemau ymddygiad.\nStraen a Lles Anifeiliaid: Mae\u2019r modiwl yn galluogi myfyrwyr i archwilio sut gellir rheoli straen anifeiliaid mewn amrywiaeth o amgylcheddau a sefyllfaoedd. Ei nod hefyd yw rhoi dealltwriaeth i fyfyrwyr o addasiadau ffisiolegol ac ymddygiadol mewn anifeiliaid sy\u2019n ganlyniad i ddefnydd a hwsmonaeth fodern."}, {"text_idx": "#000048", "text": "Bydd y radd yn eich paratoi ar gyfer amrywiaeth o yrfaoedd gan gynnwys gwaith lles ac adsefydlu ceffylau, hyfforddi ceffylau, hyfforddi marchogion neu reoli iard geffylau fasnachol. Byddwch hefyd yn barod i weithio mewn gyrfaoedd sy\u2019n gysylltiedig a\u0302\u2019r diwydiant ceffylau, er enghraifft ymchwil a gwaith ymgynghori neu astudiaeth o\u0302l-raddedig. Yn ychwanegol at weithio yn y meysydd hyn mae myfyrwyr blaenorol hefyd wedi sefydlu eu busnesau eu hunain."}, {"text_idx": "#000050", "text": "Nid oes rhaid ichi dalu'ch ffioedd hyfforddi ymlaen llaw."}]